钦定古今图书集成/明伦汇编/官常典/第499卷 > 康延泽
## 钦定古今图书集成/明伦汇编/官常典/第499卷 > 康延泽

按《宋史》本传：“延泽父福，晋护国军节度兼侍中。延泽，
天福中以荫补供奉官。周广顺二年，永兴李洪信入
觐，遣延泽往巡检，迁内染院副使。宋初，从慕容延钊、
李处耘平湖湘，时荆南高保融卒，其子继冲嗣领军
事，命延泽赍书币先往抚之，且察其情伪。及还，尽得
其机事，因前导大军入境，遂下荆峡，以劳授正使。干”
德中，征蜀，为凤州路马军都监。破白水、阁子二砦，进
击西县、三泉，获韩保正。由来苏路会大军，克剑门。及
孟昶降，延泽以百骑先入成都，安抚军民，尽封府库
而还，就命为成都府都监。会全师雄复乱，徙为晋州
刺史。时有降兵二万七千，请将，惧为内应，欲尽杀之。
延泽请简老幼疾病七千人释之，馀“以兵卫迁，浮江
而下，贼若来劫夺，即杀之未晚。”诸将不能用。俄出兵败贼党刘泽三万人。复有王可璙率数郡贼兵来战，
延泽击走之。追北至合州，又破可璙馀党谢行本等，
擒罗七君。事平，优诏嘉奖，就命为东川七州招安巡
检使。全斌等得罪，延泽亦坐贬唐州教练使。开宝中，
起为供奉官，迁左藏库副使。坐与诸侄争家财失官，
居西洛卒。